**Referat – Partnerskabsmøde den 26. februar kl. 16-18 – Frokoststuen, Karens Minde, 1. sal**

*Bemærkninger til referatet, hvorefter godkendt:*

Honning-jordbærdagen er lørdag den 20. juni.

Brian, Sydhavnscompagniet og Hanne, LU ønskede til referat, at de havde meldt afbud til mødet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tilstede: Chrisser/Rie(Børnenes Dyremark), Ove(By & havn), Jaris(BUF), Erik(Naturplejegruppen), Thea (DN), Julie/Marie(LU-sekt), Ann (LU)

Ikke tilstede: Jan, Sydhavnscompagniet

Afbud: Cecilie, Friluftsrådet

|  |  |  |  |
| --- | --- | --- | --- |
| **Dagsordenspunkt** | **Formål** | **Tid** | **Referat** |
| Valg af ordstyrer og referent |  | 5. min | Julie blev valgt |
| Godkendelse af dagsorden |  | 5. min | Godkendt |
| Beslutning om hvem, der skal pleje Sommerfugleengen (bilag) | Der er vedtaget en plejeplan for Sommerfugleengen, nu skal partnerskabet beslutte, hvem der skal stå for plejen. | 10. min | Erik rejste om der var et habilitetsproblem, det blev det vurderet, at det ikke var.  **Beslutning (uden afstemning):**  Grøn agenda får ansvaret for at pleje Sommerfugleengen i en prøveperiode for et år.  Hvis Sydhavnstippens Venner vil, kan de blive midlertidigt blive partner af partnerskabet, hvor der på næste partnerskabsmøde skal besluttes, hvilket ansvarsområde de skal varetage, for at kunne opretholde pladsen i partnerskabet. Hvilket ansvarsområde de evt. kan overtage, skal koordineres med Naturplejegruppen.  Hvis Sydhavnstippens Venner ønsker at indgå i Naturplejegruppen, er de også velkomne til det.  Begge parter skal kunne indgå i partnerskabet, uden at den forhenværende konflikt skal blive en del af partnerskabet. |
| Kommunikation | Hvordan skaber vi bedst synlighed om partnerskabet og tippen. | 30. min | **Beslutning:**  **INFO PÅ TIPPEN**  Infostanderne på tippen, sættes op igen af By og Havn, når der er produceret nogle plancher til dem.  Plancher: En med historie, en med planter og dyr, en med naturplejen og en med kort og henvisning til mere info. Marie og Chrisser kigger på plancher, hvor lokaludvalget skal træffe beslutning om tryk og evt. produktion af plancher.  **ONLINE**  Erik har Sydhavnstippen på Facebook, der handler om naturpleje.  Fårene på Sydhavnstippen, bliver en ny facebookside (FB), som kan linke begivenheder mv. til hinanden. Børnenes Dyremark bliver ansvarlige for siden, der er åben for alle i forhold til at redigere. Lokaludvalgets hjemmeside bliver stedet for formelle dokumenter m.v. |
| Brugermøde | Sydhavnscompagniet står for planlægning af brugermøde, hvor følgende skal drøftes:  Kaldenavne/områder på Tippen, Skiltning og Informationsbehov, præsentation af partnerskabet og eksisterende plejeplan. Spørgsmål og behov.  Mødet skal foregå på KM, Sydhavnscompagniet, kommer med bud på datoer, som partnerne skal melde tilbage på. | 30.min | DN vil godt holde et *overordnet* oplæg om plejeplanen for Tippen.  Flest mulige partnere, skal gerne kunne deltage i brugermødet. |
| Aktiviteter i 2020 | Hvilke parter står for hvilke aktiviteter i 2020 | 30.min | Naturplejegruppen har 6 arbejdsdage: 22/3, 26/4, 17/5, 14/6, 16/8, 13/9, 1/11 - to af dem er linket til DN, den ene er affaldsdag, som laves i samarbejde med Sydhavnscompagniet, hvor affaldet også sorteres. Temaet er plastik. I efteråret er der naturens dag, som laves sammen med Fårelauget.  Honning-Jordbær er den 22/6  Høstpicnic er 20/9  Brugermødet: XX |
| Punkter til næste partnerskabsmøde |  |  | 1. **Code of Conduct** 2. **Proces for overordnet plejeplan** 3. **Proces for arbejdsplan 2021-23** 4. **Kommunikation** 5. **Opgave til Sydhavnstippens Venner** 6. **Brugermøde 2021** 7. **Evaluering af aktiviteterne i 2020** |
| Evt. | -Får og heste på tippen  -Vand/stierne  -Skybrudstunnel  -Kode til nøgleboks  -Fugletårn og bosættelser | 10. min | Fårelauget har fået Dispensation til 40 får og 10 alpaka/heste.  De fik anbefalet, at efter afblomstring på Sommerfugleengen, kunne 2 ponyer gå der, som naturpleje.  Grundet det varme forår, kan det være at fårene skal flyttes tidligere.  Stierne på den sydlige del er meget mudret. By og Havn prøver at køre noget flis ud, dog kan flis på den lange bane give mere mudder året efter, men man kan prøve det, da der ikke er samme belastning på de sydlige stier, som ved hestefoldene. Der skal løbende fyldes op. Flis holder på vandet og fungerer som en svamp, så måske er grus bedre. Man kan fylde lunkerne op og så lige stampe det.  By og Havn koordinerer med Chrisser – de vurderer løsning i forhold til Flis/grus  Kommende skybrudstunnel og overfladevand – giver nogle anlægsprojekter, der kan påvirke tippen. Der er tre løsninger når de er nået til Gåsebækranden – det er ikke besluttet, hvilken det bliver. Læs mere her:  <https://www.kk.dk/indhold/kongens-enghave-lokaludvalgs-modemateriale/30012020/edoc-agenda/29ff6a71-e374-430b-98b6-a12b2e58435c/25eeaef0-11ca-4967-8f8b-3ff4f8b0a8c1>  Hvis LU får svar, sender de det videre til partnerskabet, hvis det ikke er hemmeligt.  Der er kommet ny kode på Naturskolen, hvis I giver den videre, skal I give LU-sekt besked, da vi skal kunne dokumentere hvem der har adgang, ved fx indbrud og lignende.  Hvis man støder på bosættelser, og ikke kan håndtere det selv, skal man kontakte Ove.  Fugletårnet ved naturskolen er faldefærdigt og farligt. By og Havn fjerner det. |